**21 814 01 Családellátó moduljai**

**1007. A Család- és háztartásellátás megnevezésű, 11033-12 azonosító számú szakmai követelménymodul tartalma:**

**Feladatprofil:**

* Családi munkamegosztás vagy megbízás szerint szervezi a mindennapi feladatokat
* Bevásárol, ellenőrzi a szavatossági időket
* Egyszerűbb ételeket főz
* Gondoskodik az élelmiszerek kezeléséről, az ételkészítési előírások betartásáról
* Betartja és betartatja a konyhai eszközök és gépek használatának higiéniai és műszaki előírásait
* Segít a vendégvárás előkészítésében, a vendéglátás feladataiban
* Közreműködik konyhai, éttermi munkák végzésében
* Közreműködik az igényes, harmonikus élettér, a lakás és környezetének esztétikus kialakításában, fenntartásában
* Végzi a lakásápolás rendszeres, napi és időszakos feladatait
* Ellát szobaasszonyi feladatokat
* Takarító berendezéseket, eszközöket, vegyszereket a környezeti és biztonsági előírások szerint használja
* Védekezik a rovarok, a kártékony rágcsálók ellen
* Elvégzi a ruhaneműk, lakástextíliák mosásának, szárításának, vasalásának műveleteit
* Elvégzi, illetve segíti a csecsemők, gyermekek, idősek és beteg emberek gondozási feladatait
* Foglalkozik a gyermekekkel (játék, tanulás, felolvasás, versolvasás, ének stb.)
* Minden tevékenysége során kiemelten gondoskodik saját és környezete higiéniai követelményeinek betartásáról
* Alkalmazza a szelektív szemétgyűjtés rendszerét
* Baleset, sérülés esetén elsősegélyt nyújt

**Tulajdonságprofil:**

Szakmai kompetenciák:

*Szakmai ismeretek:*

* Higiéniai ismeretek: személyes higiénia, élelmiszerhigiénia
* Élelmiszerek ismerete, élettani szerepe, felhasználás szabályai, lehetőségei, tápanyagok
* Alapvető szakmai számítások
* Bevásárlás
* Egyszerű ételek főzése, felszolgálása
* Háztartási és konyhai eszközök, gépek ismerete és kezelése
* Lakások helyiségei, berendezései, lakásápolás, takarítás
* Lakókörnyezet és ápolása
* Mosás, vasalás munkafolyamata
* Mosó- és tisztítószerek, a felhasználás lehetőségei, előírásai
* Egészségügyi alapismeretek
* Családtagok, betegek, idősek gondozásának alapjai, a betegápolás teendői
* Csecsemők, kisgyermekek, gyermekek mindennapi ápolásának feladatai
* Mesemondás, felolvasás, ének, játék
* Munka-, környezet- és balesetvédelem, elsősegélynyújtás
* Szelektív hulladékgyűjtési módok

*Szakmai készségek:*

* Konyhai gépek, eszközök működtetése
* Takarító-berendezések, ruhaápolási tevékenységet segítő gépek, eszközök használata, vegyszerek alkalmazása
* Környezet-tudatosság a takarító- és a mosószerek megválasztásában, szelektív hulladékgyűjtés
* Higiéniás szemlélet
* Szakmai nyelvű beszédkészség

Személyes kompetenciák:

* Ízérzékelés
* Tűrőképesség
* Terhelhetőség

Társas kompetenciák:

* Segítőkészség
* Kommunikációs rugalmasság
* Konfliktuskerülő készség

Módszerkompetenciák:

* Felfogóképesség
* Helyzetfelismerés
* A környezet tisztán tartása